Pizza al taglio

Pizza al taglio tai pizza al trancio ("pizzaa viipaleittain" italiaksi)Garwood, Duncan; Hole, Abigail (2008): Lonely Planet Rome: City Guide, Lonely Planet, s. 185. . Viitattu 1.2.2017. on pizzan variaatio, joka paistetaan suurilla suorakulmaisilla pelleillä,Giudice, Teresa; MacLean, Heather (2011): Fabulicious! Teresa's Italian Family Cookbook, Running Press, s. 148. . Viitattu 1.2.2017. ja myydään yleensä painon mukaan suorakulmaisina tai neliömäisinä paloina, hinnoiteltuna 100 gramman tai kilon mukaan.Buckley, Jonathan; Ellingham, Mark (2009): The Rough Guide to Tuscany & Umbria, Penguin, s. 36. . Viitattu 1.2.2017. Pizza al taglio keksittiin Roomassa, Italiassa ja se on suosittu ruokalaji kaikkialla Italiassa.Braimbridge, Sophie et al. (2003): A Little Taste Of... Italy, Murdoch Books, s. 16. . Viitattu 1.2.2017. Pizza al tagliota on monta eri tyyppiä, ja ruokalaji on tunnettu myös Italian ulkopuolisessa maailmassa.

Valmistus
Useimmissa italialaisissa pizza al taglio -kaupoissa kuten pizzerioissa (italiaksi pizzerie) ja leipomoissa, pizza yleensä paistetaan puu-uunissa. Nykyisin käytetään usein myös sähköuunia. Pizzan neliskulmainen muoto tekee siitä helpomman leikata ostajan toiveen mukaan, ja pizzaa ostetaan usein painon mukaan.Parasecoli, Fabio (2004): Food Culture In Italy, Greenwood Publishing Group, s. 151. . Viitattu 1.2.2017. Ruokalajia syödään yleensä ravintolasta mukaan otettuna, esimerkiksi piazzalla.

Variaatiot
Pizza al taglion yleisimpiin tyyppeihin kuuluu pizza Margherita (tomaattikastike, juusto, basilika), pizza bianca (oliiviöljy, rosmariini, valkosipuli), ja pizza rossa (pelkkä tomaattikastike). Muihin täytteisiin kuuluvat muun muassa latva-artisokka, parsa, munakoiso, jauheliha, ruokasipuli, peruna, prosciutto, salami, makkara, jauhettu tryffeli, kesäkurpitsa, oliiviöljy, aurinkokuivattu tomaatti, arugula, gorgonzola, anjovis ja oliivi.

Italian ulkopuolella
Pizza al taglio on suosittu ruokalaji myös Argentiinassa, Uruguayssa ja Maltalla, missä se on ollut suosittu välipala jo vuosia. Pizza al taglio -kauppoja on myös Yhdysvalloissa. Jokaisella maalla on omantyyppisensä tapa valmistaa pizza al taglion pohja ja täytteet.

 Lähteet 

Luokka:Pizza
Luokka:Italialainen keittiö
Luokka:Argentiinalainen keittiö